FIA kunngjorde at de ville åpne for nye team i Formel 1, med sikte på totalt 13 team, og i juli 2009 valgte de ut tre nye team fra de 15 som hadde søkt, i tillegg til at de også bekreftet alle 10 eksisterende teamene. De eksisterende F1-teamene, under FOTA-organisasjonen, ble sagt å ha samtykket til et system med teknisk støtte for å assistere de nye teamene. Dette kompromissforslaget ville innebære levering av deler og designkunnskap til de nye deltakerne, men ikke komplette kundebiler, mot at forslaget om et budsjettak ble droppet.